پایتەخت هەرێم کوردستان لە بەیاننامەیگ رەسیە ئاژانس شەفەق نیوز وت: ئەو پلانە ک لایەنەیل پەیوەندیدار ئامادەی کردن وە سەرکەفتن و بی گیچەڵ جیوەجی کریا.
وتیش؛ پارێزگاگە لە جەژن قوربان پیشوازی لە ١٤٣ هەزار و ٩٢١ گەشتیار کرد، ک پلان وەڕیەوبەرایەتی گەشتوگوزاری وەسەرکەفتن جیوەجیکردن کریا، وە پیشکەشکردن خزمەتگوزارییەیل ئەرا گەشتیارەیل و رینمایی و وەشوینکەفتن رەوش گەشتیارەیل لەناو سەیرانگایل.
وتیش ؛ لە رووژەیل جەژن ٣٥ تاوان توومار کریا، ک هیزەیل پولیس توەنستن ئاشکرای ٢٦ لەلیان بکەن، و ٩ تاوانیش هیمان هانە ژیر لێکۆڵینەوە.
لەباوەت رویداوەیل هاتوچو، بەیاننامەگە وت: رەسیە ٨ رویداو وەمدوو تونی رانین ک بوینە هوکار زەخمداری ٨ کەس و مردن یەک کەس.
لەباوەت ئامار وەگری شارستانی وت: شمارەی ئاگرەیل لە ماوەی جەژن، رەسیە ٩ ئاگر وەگەرد توومارکردن یەک خنکیان و دوو رزگارکردن لە خنکیان.
خەسەخانەیل هەولێر لەماوەی جەژنەگە پیشوازی لە ٥ هەزار و ٥١٥ بیمار کردن، ک ٦ سزیان بوی و ٢٢٦ بیماری جیاجیا و یەک زایین وەگەرد جیوەجیکردن ٤٢٥ نەشتەرگەری بویچگ و توومارکردن یەک بیمار وە تەو خوینوەربوین.
